JohanHeinsen/ENO huggingface dataset:
Den Vest-Sjællandske Avis, 1829-10-03
Den Vest-Siællandske Avis, eller: Slagelse. Ugeblad. for den uden- og indenlandske Historie. for Dagens vigtigste Nyeheder. Redigeret af Hr. Pastor Ridder Bastholm. Trykt og forlagt af Peter Magnus. No. 70 Løverdagen den 3. September 1829. 17de Aarg. Løverdagen den 3. September 1829. 15de Løverdagen den 9 Santeenker og Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1829-10-03
Hvad vil Udfaldet blive paa Begivenhederne i Østen? Af Allgemeine Zeitung, frit bearbeidet.)De Betragtninger, som kunne anstilles over denne Gienstand, kunne allene være byggede paa en Overveielse af Europas nye Stilling i denne Sommer, som har været saa riig paa Begivenheder af de vigtigste Følger. At antage, at den Tyrkiske Stat, uagtet den seer ud som aldeeles sønderknust og gaaet ud af alle sine Sammenføininger, skulde aldeles være givet til Priis og være forloren, strider for Øieblikket mod det Maadehold, som Kabinettet i St. Petersborg har udviist ved al sin Energie, ligesom imod den Forpligtelse, som det har overtaget, saavel imod sine skiulte Fiender, som mod sine sande og oprig tige Venner; i Spidsen for hvilke Preussen staaer, som nu straaler med en nye Glands (dette skal være en Sandhed, alle de private Efterretninger man har fra Preussen ere enige om at bevidne, at den indvortes Bestyrelse i dette Rige skal være fortræffelig. Kongen som er en saare ædel Mand skal vide den Konst at omgive sig med meget udmærkede Mænd.) Den sidste Dag og den ustandselige og uforhinderlige Dom, som svæver over det Ottomanniske Rædselsherredømme (Summa dies et ineluctabile fatum) er saaledes endnu ikke kommen. Dersom det ikke ligger i Bestemmelsen at den skal pludselig og uventet komme.) Men
Den Vest-Sjællandske Avis, 1829-10-03
det maae nu blive som det vil, sikkert forestaaer den (af tre Aarsager: fordi det Tyrkiske Riges indvortes Organisation er fordærvet, fordi det gamle og nye Administrations System ligger i en indvortes Strid, og fornemmelig fordi det er sammensat af en dobbelt Folkemængde, en herskende Mahomedansk og en undertrykket Christelig; men hvis Rettigheder ere tildeels blevne offentlig erkiendte og beskyttede, saa at dens Prætensioner ere opvaagne de) og hvad endog Porten vil tage sig for, saa til Held for dens Lande, som ere opfyldte af Ødelæggelse og Ruiner, og til Trøst for Christendommen, hvis gamle og ærværdige Sæder den har bemægtiget sig og fuldkastet i tre Jordens Dele, vil den ikke blive længere i Stand til at afvende sin Skjebne. Den vil komme over den fra Grækenland eller fra dens christelige Folkemængde, eller fra det gamle Fanitscharvartie, eller fra Pruth; et Legeme, som lider af saamange og store Sygdomme, kan umueligt leve længe; man kan ikke engang forudsige hvor pludseligt Pationten kan komme til at opgive Aanden.) Men hvori bestaaer nu Ruslands og Europas Jnterresse ved det Ottomanniske Riges Jndstyrtning, Paa Besvarelsen af dette Spørgsmaal beroer Grækenlands Skjebne.
Den Vest-Sjællandske Avis, 1829-10-03
Nyeste Post=Efterretninger. Den vigtigste Efterretning, som den udenlandske Post har medbragt, naar den kun er sand, er følgende: Den Preussiske Statstidende af 24de Septbr. beretter under 13de September fra den Tyrkiske Grændse, at man erfarer af en ikke upaalidelig Kilde: at Schumla har overgivet sig til Gen. Krasovskys Tropper; det nærmere ved denne Begivenhed bliver ufortøvet forventet. – Jmidlertid indeholder Statstidenden af 25de og 26de Septbr. endnu ingen Bekræftelse derpaa; ankommer den saa bliver den Krassovskyske Armee disponibel, og saavel herved, som ved Gen. Paskevitsch Fremtrængelse til Søen Marmora kunne letteligen Fredsunderhandlingerne blive forstyrrede. – Jkke mindre kunne de blive forstyrrede ved en anden høist vigtig Begivenhed, hvis Birkelighed ikke kan omtvivles, og som anføres i den Østerrigske Jagttager: at den Græske Nationalforsamling har, førend den sluttede sine Forhandlinger og indtil den bliver paa nye sammenkaldet, overdraget Greven af Capodistria den uindskrænkede Regieringsmagt eller udnævnet ham til Dictator; de nye Mønter blive allerede prægede med hans billede. Dette Foretagende vil giøre en overordentlig Opsigt i Constantinopel, hvorfra der skrives under 27de August, at Sultanen vel har antaget Tractaten af 6te Juli, men dog med nogle Forbeholdninger; f. Ex. under den Betingelse, at Grækenlands Regiering ikke maae forblive i Greven af Capodistrias Hænder. Man vil sige, at denne Erklæring af Sultanen skal være ledsaget af et Dokument, som den Østerrigske og Preussiske Ge fandt skulle have tiltraadt og hvorved Frankeriges og Englands Ambassadeure garantere det Ottomanniske Riges Jntegritet, i hvad faa Udfaldet bliver af den nærværende Krig. Dette sidste kan være en Opdigtelse; desuden maae man herved see sig omkring om der ogsaa træffes saadanne Foranstaltninger af disse Magter, at de kunne give et saadant Løfte, og man maae da tilstaae at de ikke aldeles mangle. Saaledes hører man fra London: at den Engelske Regiering har ladet contrahere om 100000 Galloner Rum, hvilket tyder paa Søendrustninger.
Den Vest-Sjællandske Avis, 1829-10-03
Den 24de Septbr. afseilede Orlogskibet Brittanig paa 150 Kanoner, Capit. G. Burdett fra Plymouth og Melville, Capit. Schomburg paa 74 Kanoner fra Porsmouth til Middelhavet.
Den Vest-Sjællandske Avis, 1829-10-03
Man skriver fra London af 25de Septbr., at Admiral Malcolm har med sin Eskadre viist sig ved Jndløbet til Dardanellerne, hvor ogsaa den Franske Admiral Rosammel forventes fra Smyrna med sin. Coureren siger, at disse Bevægelser skulle tiene til at beskytte Sultanen, hans Familie og Europæerne i Constantindpel; men at det nu bliver unødvendigt, da Fredsunderhandlingerne ere aabnede. Adm. Malcolms Eskadre bestod af 6 Orlogsskibe og endeel mindre Krigskibe. Den Russiske Flaade under Adm. Ricord, som bestod af 3 Orlogssk., een Fregat og to Brigger, var seet ved Øen Scio, ligeledes i en Retning mod Dardanellerne. - De nyeste Franske Efterretninger indeholde, at Adm. Rigni er den 17de Septbr. afseilet paa Orlogsskibet Conqverant til Archipelet, at alle Franske Krigskibe det have faaet Ordre at støde til Admiral Rosamel og at bøist vigtige Depescher ere afsendte til Greve Guilleminot. 10000 Mand Engelske Tropper skulle staae paa Corfu, Engelske Krigskibe skulle have faaet Ordre til at tage dem ombord, og Lord Overcommissionairen skal have faaet betydelige Pengesummer anviiste. Til alle disse truende Omstændigheder kommer det mærkværkværdige Rygte, at Paschaen af Ægypten er i Begreb med at erklære sig for uafhængig.
Den Vest-Sjællandske Avis, 1829-10-03
Jfølge ældre Efterretninger fra Constantinopel af 27de August seer man, at Sultanen har ladet forfatte et Mandtal over alle paabendygtige Personer i denne Stad, som kunde opbydes til dens Forsvar, og som skal udgiøre et Antal af 80000 Personer, og at han har befalet at Karaburnu og dens Omegn skulle sættes i Forsvarstilstand. Man siger at Sultanen skal have svaret da man forestillede ham Faren af, at den Russiske Armee nærmede sig til Hovedstaden. Hvad er dette videre, Ere ikke næsten alle Hovedstæder i de Europæiske Stater blevne besatte af fiendtlige Tropper, Jeg vil føre Krigen indtil den sidste Mand førend jeg vil underskrive en skammelig Fred.
Den Vest-Sjællandske Avis, 1829-10-03
Jndenlandske Efterretinger. Den høitidelige Procession ved Deres Majestæters og de høie Formældes Jndtog Mandagen den 5te October, er bestemt at aabnes om Middagen Kl. 12, ved Frihedsstøtten udenfor Vesterport, hvorfra Processionen begiver sig igiennem Vesterport, Frederiksberggade, over Gammeltorv, igiennem Rygade, Vimmelskaftet, over Amagertorv, igiennem Østergade, over Kongens Nytorv (paa den vestre Side af Statuen forbi Hovedvagten) og igiennem Bredgaden til Hs. Kongelige Høihed Prindsesse Carolines Palais. J disse Gader og paa de nævnte Torve paradere samtlige i Kiøbenhavn værende Tropper og de tvende Søe=Divisioner en have. Ved Jndkiørselen af Vesterport saluttres de høie Herskaber, med 27 Kanonskud fra Kiøbenhavns og Chri(Kbh.) stianshavns Hovedvolde.
Den Vest-Sjællandske Avis, 1829-10-03
Torsdagen den 17de f. M., om Eftermiddagen Kl. 4, blev, i Overværelse af den hertugelige og grevelige Familie, Prinds Friederich af Slesvig=Holsten Sønderborg Augustenborgs Formæling med Grevinde Henriette af Danneskjold Samsøe høitidelig fuldbyrdet af Hospræst Ger mar i Slotskirken paa Augustenborg. Prindsen førtes til Alteret af sin Moder, Hs. K. H. Enkehertuginde Louise Augusta og Bruden af Hs. Durchl. Hertugen, Kirken var opfyldt med Mennesker, for at bivaane den høitidelige Act, og Flækken Augustenborg var om Aftenen illumi(Kbh.) neret.
Den Vest-Sjællandske Avis, 1829-10-03
En Fiskerqvase fra Frederikshavn traf den 17de dennes en Miilsvei sønden for Skagen under Landet en Stime Springhvaler, hvoraf Mandskabet i en liden Jolle, med en Piig paa en Stage, qvæstede 3, af hvilke de 2 vare 10 a 12 Alen lange, den tredie noget mindre. Denne blev bragt heel til Frederikshavn, hine derimod slæbte ind til Strandbredden og Spækket aspillet. J den ene Hval var en Unge saa stor som det største Marsvin.
Den Vest-Sjællandske Avis, 1829-10-03
Kiøbenhavns Torvepriser, d. 25. Septbr. Rug, Tdn. 4 Rbd. 4 Mk. 8 s. a 5 Rbd. 3 Mk. - sk. Hvede Tdn., 8 Rbd. - Mk. - s. a 9 Rbd. 3 Mk. - s. Byg 221., Tdn. 3 Rbd. - Mk. - s. a 3 Rbd. 1 Mk. - s. Dito 61., Tdn. 2 Rbd. 4 Mk. - s. a 2 Rbd. 5 Mk. - s. Havre, Tdn. 2 Rbd. 1 Mk. - s. a 2 Rbd. 3 Mk. 8 s. Ærter, Tdn. 4 Rbd. 4 Mk. - s. a 5 Rbd. 3 Mk. - s. Røget Flesk Lpd. 2 Rbd. 1 Mk. - s. a 2 Rbd. 2 Mk. 8 s. Grøns. Flesk, Lpd. 1 Rbd. 4 Mk. - s. 2 Rbd. - Mk. s. Smør, Pd. 1 Mk. 4 s. a 1 Mk. 6 s. Æg, Snesen 1 Mk. 6 s. a 1 Mk. 8 s. Siællandsk Smør, Tdn. 38 Rbd. - Mk. a 48 Rbd.
Den Vest-Sjællandske Avis, 1829-10-03
AVERTISSEMENTS.
Den Vest-Sjællandske Avis, 1829-10-03
Skuespil i Slagelse. Søndagen den 4de October opføres: Den paadigtede Galskab, Lystspil i 1 Akt af Picard; Alverosen, Patentet og Shavlet, romantisk Skuespil i 3 Afdelinger af Holbein, oversat af J. Møller. Indgangen aabnes Kl. 5 enhalv. Begyndelsen skeer Werligh & Møller. Kl. 6 enhalv.
Den Vest-Sjællandske Avis, 1829-10-03
Jndbydelse til Subskription. Vor afdøde store Litterator Nyerups betydelige Samlinger, forøgede ved Hr. Th. Erslew og Undertegnede, agtes med Fuldstændighed og Nøiagtighed udgivne under Titel af:
Den Vest-Sjællandske Avis, 1829-10-03
Supplementbind til Nyerups og Krafts Litteratur-Lexicon, R. Nyerup, Th. Erslew og Ove Thomsen, indtil Udgangen af Aaret 1829. Værkets Størrelse vil omtrent udgiøre 40 Ark i Qvart der overlades Subskribenterne for 12 s. Arket. Det bemærkes at Subskriptionen ansees for endt om 6 Uger, at Subskriptionsplaner kunne erholdes hos Hr. Universitetsboghandler Reizel, Store Kiøbmagergade No. 6, og at Subskription modtages saavel der, som hos de øvrige Boghandlere i Provinserne samt hos Bogtrykker Magnus i Slagelse. Kiøbenhavn den 18de Septbr. 2829. Ove Thomsen.
Den Vest-Sjællandske Avis, 1829-10-03
Jndbydelse til Subskription. En Fortegnelse over de Candidater, der i de 4 sidste Decennter have underkastet sig den theologiske EmbedsExamen ved Kiøbenhavns Universitet, deres Examens Characteer, Fodselsaar og Ansættelse i Embede, agter Undertegnede at udgive paa Subskription. Bogen, omtrent 10 Ark, vil kunne leveres Subskribenterne for 10 st. Arket Skriv- og 8 s. Arket Trykpapiir. Subskription modtages hos Hr. Universitets=Boghandler Reizel i Kiøbenhavn, og i Slagelse hos Bogtrykker Magnus. Kiøbenhavn, Septbr. 1829. Wigfus Erichsen.
Den Vest-Sjællandske Avis, 1829-10-03
Den til Kiøbenhavns Universitets Gods henhørende Gaard Høiberg Bye, Førsløv Sogn, Øster=Flakkeberg Herred, Sorøe Amt, som nu afdøde Peder Hansen og Hustrue havde i Fæste, og som er skyldsat for Hartkorn Ager og Eng 5 Tdr. 1 Skp. 1 Fdkr. 1 Alb. og Skovskyld 2 Skpr. 2 Fdkr., indeholdende et Jordareal af 61 1/2 Tdr. Land, bliver, med complet Besætning og Inventarium, samt med dens fulde Afgrøde og videre Tilhørende, opbuden til Overdragelse i Arvefæste, ved en eneste Auction, som er bestemt at afholdes paa Gaarden selv, Mandagen den 12te October dette Aar, om Formiddagen Kl. 10. Samme Dags Formiddag Kl. 11 bortsælges ved Auction sammesteds det de ovennævnte Afdødes Stervboe tilhørende Løsøre, Effecter og Kreature, hvilket alt til Liebhaveres Efterretning bekiendtgiøres, og ere Conditionerne for Salget af Gaarden forinden til Eftersyn paa Øster-Flakkeberg Herredscontoir, saavelsom hos Undertegnede. Ringsted den 27de September 1829. T. L. Gruner.
Den Vest-Sjællandske Avis, 1829-10-03
Mandagen den 12te October førstkommende, Kl. 10 præcise, bliver ved Auction i Gaarden No. 31 paa Norregade bortsolgt: nogle extra gode Vine, saasom: gl. Madeira, Malvaster Madeira, Mallaga, Champagne, Beres, Caps=Pontace, Constantia & Muscatellis, Hermitage, Souterne, Lunell Muscat, Rydesheimer, Chateau-Lasitte & Margeaux, Portviin, St. Julien, Rhinskviin, Martinique=Liquerer, CharenteCognac, paa hele og halve Bouteiller, samt 2 Oxehoveder St. Julien, m.v. tilhørende afgangne Generallieutenant og Generalqvarteermester Johan Wolffgang v. Haffners Stervboe, imod Betaling til Undertegnede, Boets Curator, boende paa Vestergade No. 50, hvor de trykte Fortegnelser erholdes. Kiøbenhavn den 29de Septbr. 1829. H. C. Schønberg, Secretair og Landsover- samt Hof= og Statsrets Prokurator. Mandogen den 12te October førstkommande, Formiddag Kl. 9, agtes afholdt offentlig Auction paa Finrendahls Gaard, over en betydelig Deel Klædevarer, som er fabrikeret paa Fiurendahls Klædefabrik. Klæderne sælges i Stykker og Alenviis. Kiøberne betale ingen Salarium og bekiendte vederhæftige Kiøbere gives Maanedets Credit. Nogle Prøver af det sælgende Klæde er henlagt til Eftersyn i Corsøer paa Postgaarden, i Skielskøer hos Hr. Giæstgiver C. Thomsen, i Nestved hos Hr. Giæstgiver Biørnsen og i Slagelse hos Hr. Gjæstgiver J. Jørgensen paa Gammel Torv.
Den Vest-Sjællandske Avis, 1829-10-03
Paa Waldbye, aard ved Slagelse bliver Mandagen den 12te October og Formiddagen Kl. 10, afholdt offentlig Auction over et Partie Ungsviin af forskjellig Størrelse og god Race; alt efter Conditioner, som nærmere skal paa Auctionsstedet blive bekiendtgjort. Waldbyegaard den 28de September 1829. Lind.
Den Vest-Sjællandske Avis, 1829-10-03
Eieren af en lille Avlsgaard ønsker at ombytte denne med en større Land-Eiendom, Kroe eller Mølle. Gaarden er smukt og fordeelagtig beliggende, har udmærket gode kraftfulde Jorder og Bygninger, der alle ere nye, med et grundmuret Vaaningshuus, særdeles beqvemt indrettet til en Familie udenfor Bondestanden. Contant Udbetaling kan præsteres. Det nærmere erfares hos Bogtrykker Magnus i Slagelse. Saae Rug udmærket god og velhøstet, kan faaes paa Halbyggaarden, pr. Slagelse. 16 Stkr., eller 8 Par Kalkuner, for det meste Haner, kan erholdes hos Madam Born paa Lyngbyegaard pr. Slagelse, for 2, siger to Rigsbankdaler Sedler Parret. paa Nye Lodsedler, saavel hele Classe=Lotterie og halve, som fierdedeel Lodder, ere fra Dags Dato at erholde hos Undertegnede. Slagelse Postgaard den 2den October 1829. Schiøtt.
Den Vest-Sjællandske Avis, 1829-10-03
At den averterede ledige Plads for en Huusholderske, nu er besat; det finder man sig foranlediget til herved at bekiendtgiøre.
Den Vest-Sjællandske Avis, 1829-10-03
2de duelige Skræddersvende kunne erholde Arbeide hos Skræddermester Wiese i Slagelse.
Den Vest-Sjællandske Avis, 1829-10-03
En Jomfrue som søger Condition som Huusholderske eller Huusjomfrue, og nogle ledige Tienester for Makkepiger, anvises af Slagelse den 1ste Octbr. 1829. Maria von Støcken.
Den Vest-Sjællandske Avis, 1829-10-03
Den Kongelige General-Postdirection har bemyndiget mig at bekiendtgiøre, at Vedkommende som attraae Dampskibet Mercurius reqvireret til Befordring over Beltet, igiennem Telegraphen, paa Tider det ikke afbenyttes til Postvæsenets Tieneste, skriftligen have at henvende sig til mig desangaaende, der uden Ophold foranstalter det fornødne. H. Iwersen, Opsynsmand ved Færgevæsenet i Corsøer.
Den Vest-Sjællandske Avis, 1829-10-03
En Bondelamilie som ikke tilforn har været boesat, kan til 1ste Mai 1830 faae et nyt opbygt Huus med 3 Tdr. Land god Jord, samt noget Tørveskiær, i Fæste paa Livstid paa billige Vilkaar. Nærmere Anviisning faaes hos Gaardmand Bischof i Biærup pr. Slagelse. Rapfrø, Linfrø, Kornfrøe, kiøbes i større og mindre Partier i Nybrogaden No. 19. Kiøbenhavn den 19de September 1829. Jørgen Bech, jun. For den mod os med Selskab under vort Ophold i Kallundborg udviiste særdeles Velvillie, aflægge vi herved Byens ærede Jndvaanere vor hiertelige Tak. Jnderligt skulde det glæde os, snart igien at kunne giæste denne vakkre Bye, hvilket vi haabe vil blive Tilfældet, dersom vi kunne være heldige nok til, hos en anden honnet Mand end Hr. Kaulmann, at erholde et sandant Locale, hvor Forestillingerne kunne gives medmere Præcision, og som det ærede Publikum kunde besøge med Rolighed for – der ei som sidste Gang at være udsat hvert Øieblik for, at maatte forlade Skuespillet, uden at kunne see det til Ende. Werligh & Müller,
Den Vest-Sjællandske Avis, 1829-10-03
Skuespildirecteurer.
Den Vest-Sjællandske Avis, 1829-10-06
Den Vest-Siællandske Avis, eller: Ugeblad. Slagelse. den landske Historie uden- og inden tigste Nyeheder. Dagens vig Redigeret af Hr. Pastor Ridder Basholm. Trykt og forlagt af Peter Magnus. 15de Aarg. Tirsdagen den 6. October 1829. No. 80. med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1829-10-06
En prægtig Have er amphitheatralisk anlagt paa de Høie, som omgive denne Boelig, fra dens Terrasser kan man oversee Bosphorus, det sorte Hav, den smukke Europæiske og den endnu smukkere Asiatiske Kyst.
Den Vest-Sjællandske Avis, 1829-10-06
Oversigt over Dagens udenlandske Nyeheder. Den Græske Nationalforsamling har overdraget Præsidenten at underhandle med de udenlandske Magter paa en Basis af de Jnstructioner, som ere udstædte i Nationalforsamlingen i Spidaurus; een af de vigtigste Betingelser er Candias Friehed. Den provisoriske Regiering skal vedblive, med den Forskiel, at Panhellenion skal kaldes Gerusia (Senat). Der skal derpaa arbeides paa at oprette en definitiv Regieringsform. Det blev eenstemmig besluttet: at det lovgivende Corps skal bestaae af 2 Kammere foruden Overhovedet for den udøvende Magt. Endvidere blev besluttet, at der skal oprettes tre Mindemærker, et i Navarino, et i Petalidi, hvor de Franske Tropper først landede og et tredie i Grækenlands tilkommende Hovedstad, hvorpaa de Philhellereres Navne skulle staae, som have tilsat Livet i den blodige Krig. Der skal opret les en Orden under Navn af den hellige Frelsers og de fire første Kors skulle Admiralerne Codrington, Rigny, Heyden og Marskal Maison erholde. Congressen skal paa nye sammenkaldes, saasnart de tre Magter have bestemt Grækenlands Skjebne. – De oprøriske Græske Tropper have underkastet sig.
Den Vest-Sjællandske Avis, 1829-10-06
Den Nordamerikanske Præsident Gen. Jackson er bleven restitueret og har foretaget sig en Reise til Nordfolk. – J Havanna har man havt det ugrundede Rygte, at den Spanske AdmiralLaborde er indløbet med endeel af Flaaden, som ikke er bleven adsplittet ved Stormen, i Bugten ved Campesche i Mexico, hvor han har sat 2600 Mand i Land og fundet en god Modtagelse; men ifølge sildigere og paalideligere Efterretninger vidste man i Havanna, at Expeditionen var adsplittet af Stormen og man troede ikke at der vilde blive udrustet en nye, da den første havde kostet saameget.
Den Vest-Sjællandske Avis, 1829-10-06
J England klages over Nød i Fabrikerne. Nye Uroeligheder er udbrudte i Staden Nuncaton ved Coventry hvor 6000 Vævere have begaaet store Excesser. - Man regner paa at de mange Englændere, som opholde sig udenfor England, fortærre aarligen 8 Millioner Pd. St. i Udlandet; i Frankerige skulle allene 36,000 opholde sig.
Den Vest-Sjællandske Avis, 1829-10-06
J Paris har man den 22de Septbr. seet et overordentligt stærkt Nordlys. - Beskrivelsen over Gen. Lafnnettes Reise igiennem Frankerige er udkommen. Over 100,000 Exemplarer ere aftrykte og blive solgte til de laveste Priser. Ultrabladenes Lidenskabelighed er saa stor, at Bladet Memorial Catholike har angrebet de nærværende Ministre med den største Heftighed, fordi de ikke ere ivrige nok til at modsætte sig de Liberales Foretagender. Ministeriet har imidlertid ladet anlægge Sag imod Redacteurerne af flere af de offentlige Blade. – Don Miguel, som er Ultra bladenes Afgud, har foræret sin Barbeer, som han har ophøiet til en Visconde af Queluz, et prægtigt Gods. Efterretningen om Opstanden paa Madeira er ugrundet.
Den Vest-Sjællandske Avis, 1829-10-06
Nyeste Post-Efterretninger. Den Preussiske Statstidende beretter fra Varschau under 16de Septbr., at en Depesche fra Greve Diebitsch Sabalkansk er ankommen dertil, som melder, at en definitiv Fredstraktat er den 14de Septemberbleven afsluttet i Adrianopel imellem Rusland og Porten af Hs. Majestæt Keiserens og Sultanens Gesandte. (Om Fredsbetingelserne er endnu intet officielt bekiendtgjort. De vare, som man skriver fra Hamborg under 1ste October selv ubekiendte for Personer, som ellers ere velunderrettede; men Efterretningen er aldeles sikker.)
Den Vest-Sjællandske Avis, 1829-10-06
Fra Madrid berettes under 15de Septbr., at Kongen havde den 12te begivet sig til Klosteret St. Lorenzo do Escorial, for at lievaane Aarsdagen hos Vespern for Philip den 2dens Død; han hørte paa den hele hellige Handling og knælede da Litaniet begyndte; men nogle Minuter derefter tabte han Bevidstheden og var faldet omkuld, dersom ikke en Munk der stod ved ham, havde holdt paa ham. Munken løb strax ud efter Hielp; Kongen blev lagt paa en Madrats, og saaledes bragt i Seng I sit Gemak. Jnfanten Don Carlos kom først til ham og modtog de fornødne befalinger. Jnfantinden Donna Lovise Charlotte, som havde mødt Toget og seet det var Kongen, man bragte bort, opfyldte Paladset med Skrig. Lægerne ankom først Kl. 5 enhalv, Kongen kom sig snart. Han stod op den følgende Dags Middag og de Bulletins, som ere udkomne, melde, at han nyder en fuldkommen Sundhed. Han havde nogle Dage i Forveien klaget over, at det faldt ham vanskelige at trække Veiret; men ved Brugen af Jgler og ved at blive aareladt kom han igien til sin Besindelse. - Kongens Ambassadeur i Neapel Don Gomez de Labrador har i en høitidelig Audience den 10de Septbr. anholdet om Prinsesse Marie Christines Haand for sin Monark, hvorved han, da Samtykket var erholdet, overleverede Prinsessen hendes tilkommende Gemals Portrait. – De Franske Blade vedblive at angribe med den største Heftighed det nærværende Ministerium især Hr. von Labourdonnaie. De lade ham høre de heftige Udladelser, hvoraf han til forskiellige Tider skal have betient sig imod Tilhængerne af de liberale Grundsætninger. Man taler nu ogsaa om at han skal udtræde af Cabinettet.